આમ, હવે એરપોર્ટના હાઈ સિક્યોરિટી ઝોનમાં સીઆઈએસએફના જવાનો માટે ડ્યૂટી કરવી હવે થોડી મુશ્કેલ બની જશે. સીઆઈએસએફના નવા નિયમો અનુસાર એરપોર્ટના હાઈ સિક્યોરિટી ઝોનમાં ડ્યૂટી કરતા જવાનો શૌચાલય જઈ શકશે નહીં. સાથે જ તેઓ ડ્યૂટી દરમિયાન મોબાઈલ ફોનનો પણ ઉપયોગ કરી શકશે નહીં. સીઆઈએસએફ વિભાગનો આ નિર્ણય કેટલાક જવાનોની નશીલા દ્રવ્યો અને સોનાની દાણચોરીમાં કહેવાતી સંડોવણીની મળેલી ફરિયાદ બાદ લેવામાં આવ્યો છે.